
IGNALINOS RAJONO SAVIVALDYBĖS MERAS

POTVARKIS
DĖL IGNALINOS RAJONO SAVIVALDYBĖS KONKURSO ,,GRAŽIAUSIAI TVARKOMA IGNALINOS RAJONO SODYBA“ DARBO GRUPĖS SUDARYMO IR JOS VEIKLOS REGLAMENTO PATVIRTINIMO

2024 m. gegužės 28 d. Nr. V1-206
Ignalina

[bookmark: n_0]Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 26 punktu, Ignalinos rajono savivaldybės konkurso „Gražiausiai tvarkoma Ignalinos rajono sodyba“ nuostatų, patvirtintų Ignalinos rajono savivaldybės tarybos 2024 m. gegužės 2 d. sprendimu Nr. T-88 „Dėl Ignalinos rajono savivaldybės konkurso „Gražiausiai tvarkoma Ignalinos rajono sodyba“ nuostatų patvirtinimo“, 8 punktu ir atsižvelgdamas į Ignalinos rajono savivaldybės administracijos 2024 m. gegužės 24 d. raštą Nr. R2-954 „Dėl atstovų delegavimo į darbo grupę“:
1. S u d a r a u Ignalinos rajono savivaldybės konkurso „Gražiausiai tvarkoma Ignalinos rajono sodyba“ darbo grupę (toliau – Darbo grupė): 
1.1. Neringa Jefimovienė, Ignalinos rajono savivaldybės administracijos direktoriaus pavaduotoja, Darbo grupės pirmininkė;
1.2. Ramunė Slapšienė – Ignalinos rajono savivaldybės administracijos Infrastruktūros plėtros ir statybos skyriaus vedėja;
1.3. Rasa Bekerytė – Ignalinos rajono savivaldybės administracijos Architektūros ir teritorijų planavimo skyriaus vedėja;
[bookmark: n_2]2025 m. rugsėjo 5 d. Ignalinos rajono savivaldybės mero potvarkio Nr. V1-332 redakcija

1.4. Marytė Petkūnienė – Ignalinos rajono savivaldybės administracijos Komunalinio ūkio ir turto valdymo skyriaus vyriausioji specialistė (ekologė);
1.5. Rasa Juodagalvienė – Ignalinos rajono savivaldybės administracijos Švietimo ir kultūros skyriaus vyriausioji specialistė, atliekanti Darbo grupės sekretoriaus pareigas.
2. T v i r t i n u Ignalinos rajono savivaldybės konkurso „Gražiausiai tvarkoma Ignalinos rajono sodyba“ darbo grupės veiklos reglamentą (pridedama).
Šis potvarkis gali būti skundžiamas Ignalinos rajono savivaldybės  merui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

	
Savivaldybės meras	Laimutis Ragaišis




PATVIRTINTA
Ignalinos rajono savivaldybės mero
2024 m. gegužės 28 d. potvarkiu Nr. V1-206

IGNALINOS RAJONO SAVIVALDYBĖS KONKURSO „GRAŽIAUSIAI TVARKOMA IGNALINOS RAJONO SODYBA“ DARBO GRUPĖS VEIKLOS REGLAMENTAS

I SKYRIUS
BENDROSIOS NUOSTATOS

1. Ignalinos rajono savivaldybės konkurso „Gražiausiai tvarkoma Ignalinos rajono sodyba“ darbo grupės veiklos reglamentas (toliau – Reglamentas) nustato Ignalinos rajono savivaldybės konkurso „Gražiausiai tvarkoma Ignalinos rajono sodyba“ darbo grupės (toliau – Darbo grupė) sudarymą, veiklos tikslą, funkcijas ir veiklos organizavimo tvarką.
[bookmark: n_1]2. Darbo grupė savo veikloje vadovaujasi Lietuvos Respublikoje galiojančiais teisės aktais, Ignalinos rajono savivaldybės konkurso „Gražiausiai tvarkoma Ignalinos rajono sodyba“ nuostatais, patvirtintais Ignalinos rajono savivaldybės tarybos 2024 m. gegužės 2 d. sprendimu Nr. T-88 „Dėl Ignalinos rajono savivaldybės konkurso „Gražiausiai tvarkoma Ignalinos rajono sodyba“ nuostatų patvirtinimo“ (toliau – Nuostatai), Reglamentu.

II SKYRIUS
DARBO GRUPĖS SUDARYMAS, TIKSLAS IR FUNKCIJOS

3. Darbo grupė sudaroma, keičiama ir jos pirmininkas ir sekretorius skiriamas Ignalinos rajono savivaldybės mero potvarkiu.
4. Darbo grupės veiklos tikslas – nagrinėti ir įvertinti pretendentų veiklą pagal nustatytus atrankos vertinimo kriterijus ir pateikti siūlymą Ignalinos rajono savivaldybės merui (toliau – Savivaldybės meras) dėl Ignalinos rajono savivaldybės konkurso „Gražiausiai tvarkoma Ignalinos rajono sodyba“ (toliau – Konkursas) laimėtojo.
5. Darbo grupė vykdo šias funkcijas:
5.1. su seniūnais aplanko Konkurso dalyvių sodybas;
5.2. kiekvienam dalyviui užpildo vertinimo lentelę pagal vertinimo kriterijus (Nuostatų 11 punktas);
5.3. susumuoja vertinimo balus ir išrenka Konkurso laimėtoją pagal kategorijas, kuriuo tampa daugiausia balų surinkęs dalyvis;
5.4. iki kiekvienų metų rugsėjo 30 dienos Savivaldybės merui teikia  protokolu įformintą laimėtojo kandidatūrą.  

III SKYRIUS
DARBO GRUPĖS VEIKLOS ORGANIZAVIMAS

6. Darbo grupės veiklai vadovauja Darbo grupės pirmininkas. 
7. Darbo grupės posėdžiams pirmininkauja Darbo grupės pirmininkas, jeigu jo nėra – Darbo grupės posėdyje dalyvaujančių narių balsų dauguma išrinktas posėdžio pirmininkas.
8. Darbo grupės posėdis laikomas teisėtu, jeigu jame dalyvauja daugiau kaip pusė jos narių. Darbo grupės posėdžiai yra uždari.
9. Darbo grupės sprendimai priimami balsuojant atvirai, paprasta balsų dauguma. Balsams pasiskirsčius po lygiai, sprendimą lemia Darbo grupės pirmininko balsas. Darbo grupės sprendimai įforminami protokolu, kurį pasirašo Darbo grupės pirmininkas ir sekretorius.

IV SKYRIUS
BAIGIAMOSIOS NUOSTATOS

10. Darbo grupės veiklos dokumentai teisės aktų nustatyta tvarka tvarkomi ir saugomi Ignalinos rajono savivaldybės administracijoje.
11. Darbo grupės narių darbą organizuoja, jį kontroliuoja ir už Darbo grupės veiklos rezultatus atsako Darbo grupės pirmininkas.
12. Darbo grupės sudėtis ir Reglamento nuostatos keičiamos, pripažįstamos netekusiomis galios Savivaldybės mero potvarkiu.

image1.png




